Predkladacia  správa

	Uznesením č. 705/1999 súhlasila vláda Slovenskej republiky s účasťou Slovenskej republiky na výstave Stred Európy okolo roku 1000 v rokoch 2000 - 2002 a uložila ministrovi kultúry zabezpečiť koordináciu úloh a prípravu slovenskej časti výstavy.  Zároveň uložila ministrovi kultúry, ministrovi školstva a predsedovi SAV uplatniť v návrhu rozpočtu na roky 2000, 2001 a 2002 finančné prostriedky na účasť Slovenskej republiky na výstave v celkovej výške 11 800 tis. Sk s presným rozpisom na jednotlivé roky.

	Uznesením č. 25 z 10 januára 2002 vláda Slovenskej republiky súhlasila s účasťou Slovenskej republiky na medzinárodnej výstave Stred Európy okolo roku 1000. Uložila ministrovi kultúry zabezpečiť koordináciu úloh, ktoré súviseli s prípravou slovenskej časti výstavy a jej reprízy v roku 2002 na Bratislavskom hrade. Uvedená výstava bola prijatá a slávnostne otvorená 21. júla 2002 v Bratislave.  Význam prezentácie vzácnych exponátov je jedinečný a záujem verejnosti nasvedčuje, že sa priebežne eviduje mimoriadne zvýšený záujem návštevníkov tejto výstavy, Jej súčasťou sú aj synchrónne komunikačné aktivity a komunikačné programy.. Výstava bude otvorená do 20. októbra 2002.

	Realizácia výstavy sa uskutočnila z finančných prostriedkov schválených z rezervy vlády z kapitoly Všeobecná pokladničná správa na výstavu Stred Európy okolo roku 1000 v celkovej výške 55 700 000 Sk. Z toho Ministerstvo kultúry SR si uplatnilo v návrhu rozpočtu 53 300 000 Sk (rok 2000. 1 700 000 Sk, rok 2001: 1 700 000 Sk, rok 2002: 49 900 000 Sk). Slovenská akadémia vied uplatnila v návrhu rozpočtu sumu: 2 400 000 Sk. 

	Podstatný dôvodom predloženia návrhu zmeny účelu použitia kapitálových výdavkov na výstavu Stred Európy okolo roku 1000 je skutočnosť, že priestory Bratislavského hradu sú klimaticky špecifické a pri pôvodnom návrhu a rozpise nákladov na realizáciu výstavy sa nemohli odhadnúť kapitálové výdavky, ktoré sa neskôr preukázali ako nevyhnutné. Slovenské národné múzeum ako zodpovedná organizácia za realizáciu výstavy požiadalo Ministerstvo kultúry SR o zmenu účelu použitia účelových kapitálových výdavkov programu 00D Výstavy Stred Európy okolo roku 1000, pričom sa celkový objem kapitálových výdavkov nemení. Zmena uznesenia vlády nebude mať dosah na štátny rozpočet.